**PRIJEDLOG**

Temeljem članka 14. Zakona o proračunu (NN RH 87/08, 136/12 i 15/15) i članka 27. Statuta Grada Čakovca (Sl. gl. Grada Čakovca 9/09, 2/13, 3/13 i 3/13 – proč. tekst, 1/14, 1/18, 3/18 – proč. tekst), Gradsko vijeće Grada Čakovca je na svojoj \_\_. sjednici održanoj \_\_\_\_\_\_\_ 2018., donijelo sljedeću

O D L U K U

o izmjenama i dopunama Odluke o izvršavanju proračuna

Grada Čakovca za 2018.

Članak 1.

U Odluci o izvršavanju proračuna Grada Čakovca za 2018. (Sl. gl. Grada Čakovca 5/17 i 3/18) dodaje se novi članak 11. te glasi:

„Članak 11.

U proračunu Grada za 2018. godinu osiguravaju se sredstva subvencija trgovačkim društvima u iznosu od 2,250.000,00 kuna. Navedenim će se sredstvima sufinancirati troškovi trgovačkog društva koje upravlja sportskim objektima Grada i to u dijelu troškova koji se odnose na objekat natkrivenih bazena „Marija Ružić“, s ciljem omogućavanja nesmetanog funkcioniranja i obavljanja aktivnosti u navedenom objektu. Subvencioniranje iz proračuna omogućuje dostupnost građanima i provođenje aktivnosti u objektu natkrivenih bazena tijekom cijele godine, svakog dana od 8-22 sata, te petkom i subotom od 8-24 sata.

Sredstva subvencija isplaćuju se iz proračuna Grada temeljem mjesečnih zahtjeva trgovačkog društva, a služe za pokriće troškova energenata, vode, zaštitarskih usluga, potrošnog materijala, rezervnih dijelova i sitnog inventara, kemijskih sredstava, materijala za čišćenje i održavanje, tekućeg održavanja, ispitivanja vode, promidžbe, osiguranja imovine i naknade članovima Nadzornog odbora.

Trgovačko društvo, korisnik subvencije, obvezno je najkasnije do 31. ožujka dostaviti Gradu Čakovcu izvještaj za prethodnu proračunsku godinu o primljenim i utrošenim sredstvima subvencija.“

**Članak 2.**

Članci 11. do 24. postaju članci od 12. do 25.

**Članak 3.**

Ostale odredbe Odluke ostaju na snazi.

**Članak 4.**

Ova Odluka stupa na snagu osmog dana od dana objave u Službenom glasniku Grada Čakovca.

KLASA: 021-05/18-01/87

URBROJ: 2109/2-02-18-02

Čakovec, \_\_\_\_\_\_\_\_\_ 2018.

**PREDSJEDNIK GRADSKOG VIJEĆA**

Jurica Horvat, v.r.